Splićanin Željko Lemo (46), branitelj i 60-postotni invalid koji je prošlog tjedna izvukao deblji kraj u tučnjavi sa Željkom Kerumom u Rogoznici, preko Slobodne Dalmacije ispričao je svoju stranu priče. Tvrdi da ga je bivši gradonačelnik Splita bezrazložno napao nakon što se parkirao na mjestu rezerviranom za invalide ispred jedne trgovine te da ga je brutalno tuklo i cipelarilo nekoliko muškaraca. Kerum je promptno reagirao i optužio Lemu za pokušaj reketa

'Čim sam izašao iz automobila Kerum je krenuo s uvredama Di si se to parkira, debeli! i slično. Odgovorio sam da parkiram gdje mi pripada, na što je on nastavio provocirati', kazao je Lemo za Slobodnu Dalmaciju i opisao kako je desetak minuta kasnije, kada se vratio do automobila, Kerum nastavio sa psovkama i uvredama, zatim zauzeo boksački gard i napao ga, da bi mu se potom pridružilo još četiri ili pet osoba koje su ga izudarale šakama i nogama.